B4-0293, 0294, 0304, 0309, 0314 και 0315/98

Ψήφισμα σχετικά με την Παγκόσμια Ημέρα της Γυναίκας και την παραβίαση των δικαιωμάτων των γυναικών

Το Ευρωπαΐκό Κοινοβούλιο,

- έχοντας υπόψη την Παγκόσμια Ημέρα της Γυναίκας το 1998,

- έχοντας υπόψη τα εγκριθέντα ψηφίσματά του που βασίζονται στις εκθέσεις της Επιτροπής του για τα Δικαιώματα της Γυναίκας από το 1984,

- έχοντας υπόψη τη Διάσκεψη της Βιέννης του 1993 για τα Ανθρώπινα Δικαιώματα και την Πλατφόρμα Δράσης μετά την τέταρτη Παγκόσμια Διάσκεψη του Πεκίνου για τις Γυναίκες στις 15 Σεπτεμβρίου 1995,

- έχοντας υπόψη τη Διεθνή Διάσκεψη του Καΐρου το 1994 για την Ανάπτυξη και το Δημογραφικό Πρόβλημα,

- έχοντας υπόψη τη Σύμβαση των Ηνωμένων Εθνών για την Κατάργηση κάθε μορφής Διάκρισης Κατά των Γυναικών (CEDAW) της 18ης Δεκεμβρίου 1979,

- έχοντας υπόψη το ψήφισμά του της 19ης Φεβρουαρίου 1998 για την κατάσταση στο Αφγανιστάν ((Βλ. ΣΠ της ημερομηνίας αυτής, Μέρος ΙΙ, σημείο 12.)) και τονίζοντας εκ νέου τη σημασία του και ειδικότερα την υποστήριξή του για την εκστρατεία «A Flower for the women of Kabul»,

- έχοντας υπόψη τη ρήτρα κατά των διακρίσεων (άρθρο 13) που περιέχει η Συνθήκη του Άμστερνταμ,

Α. γνωρίζοντας ότι η ίση μεταχείριση και οι ίσες ευκαιρίες είναι στόχοι που δεν έχουν ούτε ακόμη επιτευχθεί τόσο στην ΕΕ ούτε και σε παγκόσμια κλίμακα,

Β. εκφράζει τη λύπη του γιατί στις χώρες όπου έχουν επικρατήσει φονταμενταλιστικά κινήματα ή καθεστώτα, τα θεμελιώδη δικαιώματα και ελευθερίες των γυναικών υφίστανται διαρκείς και όλο και σοβαρότερες παραβιάσεις,

Γ. έχοντας υπόψη ότι σύμφωνα με στατιστικά στοιχεία του ΟΗΕ, η μεγάλη πλειοψηφία των θυμάτων παραβιάσεων των ανθρωπίνων δικαιωμάτων σε όλο τον κόσμο είναι γυναίκες και κορασίδες, ιδίως μεταξύ των προσφύγων και των θυμάτων πολέμου,

Δ. έχοντας υπόψη ότι σύμφωνα με εκτιμήσεις της UNICEF, υφίστανται δύο εκατομμύρια νέες περιπτώσεις σεξουαλικου ακρωτηριασμού ετησίως με συνέπεια άγνωστο αριθμό θυμάτων που πεθαίνουν και άλλων που παραμένουν ανάπηρα για το υπόλοιπο της ζωής τους,

Ε. έχοντας υπόψη ότι τα δίκτυα πορνείας και το διεθνές οργανωμένο έγκλημα εκμεταλλεύονται ιδιαίτερα κορίτσια και γυναίκες, ιδίως όσες υποχρεούνται να εγκαταλείψουν τον τόπο καταγωγής τους για οικονομικούς ή κοικωνικούς λόγους,

ΣΤ. έχοντας υπόψη ότι οι γυναίκες πλήττονται αναλογικά περισσότερο από τον ευάλωτο χαρακτήρα της απασχόλησης και ότι μόνο μία μειοψηφία τους κατορθώνει να καταλάβει θέσεις λήψης αποφάσεων και ότι οι γυναίκες πλήττονται σοβαρά από την έλλειψη προόδου στον τομέα της επαγγελματικής δραστηριότητας,

1. τονίζει εκ νέου και σταθερά την αρχή σύμφωνα με την οποία τα δικαιώματα των γυναικών και των κορασίδων, συμπεριλαμβανομένων των δικαιωμάτων σχετικά με την αναπαραγωγή, αποτελούν αναφαίρετο, αναπόσπαστο και αδιαίρετο τμήμα των οικουμενικών δικαιωμάτων του ανθρώπου όπως αναγνωρίσθηκε στη Διάσκεψη της Βιέννης του 1993 για τα Ανθρώπινα Δικαιώματα 7

2. απορρίπτει όλες τις μορφές διάκρισης κατά γυναικών και κορασίδων με βάση θρησκευτικά δόγματα ή αντιλήψεις 7

3. εκφράζει την αλληλεγγύη του στις γυναίκες και στις οργανώσεις οι οποίες, παρά την αφόρητη πίεση και την απειλή βίας, εξακολουθούν να αγωνίζονται κατά της παραβίασης των θεμελιωδών τους δικαιωμάτων 7

4. καταδικάζει έντονα την πρακτική του σεξουαλικού ακρωτηριασμού και καλεί τα κράτη μέλη να την απαγορεύσουν στο έδαφός τους 7

5. καλεί τα κράτη μέλη, το Συμβούλιο και την Επιτροπή να εκπληρώσουν τις υποχρεώσεις που ανέλαβαν στο πλαίσιο της Παγκόσμιας Διάσκεψης του Πεκίνου για τα Δικαιώματα των Γυναικών και να εφαρμόσουν πλήρως τις συνακόλουθες πολιτικές εντός της ΕΕ καθώς και στο πλαίσιο της ανάπτυξης συνεργασίας ως αναπόσπαστο τμήμα των διαφόρων συμφωνιών σύνδεσης 7

6. συγχαίρει ωστόσο την Επιτροπή για τις προσπάθειές της να εξασφαλίσει ότι η αρχή της ισότητας θα λαμβάνεται υπόψη σε όλες τις ευρωπαΐκές πολιτικές και της ζητεί να εξασφαλίσει την εφαρμογή των γενικών κατευθυντηρίων γραμμών περί φύλου 7

7. καλεί επειγόντως την Επιτροπή και τα κράτη μέλη να δώσουν προτεραιότητα στη βελτίωση της ενημέρωσης των γυναικών για τα θεμελιώδη τους δικαιώματα καθώς και στη νομοθεσία περί ίσων ευκαιριών στην Ευρωπαΐκή Ένωση, ιδίως ως μέσον που θα τους επιτρέψει να αναλάβουν δράση ώστε να επιτευχθεί μεγαλύτερη ισότητα μεταξύ γυναικών και ανδρών 7

8. ζητεί από το Συμβούλιο και την Επιτροπή να υποστηρίξουν την πρόταση σύμφωνα με την οποία το 1999 κηρύσσεται έτος για την καταπολέμηση της βίας κατά των γυναικών 7

9. αναθέτει στον Πρόεδρό του να διαβιβάσει το παρόν ψήφισμα από κοινού με το προαναφερθέν ψήφισμα για το Αφγανιστάν, στο Συμβούλιο, την Επιτροπή, τις κυβερνήσεις των κρατών μελών, το Γενικό Γραμματέα των Ηνωμένων Εθνών και το Συμβούλιο της Ευρώπης.